CELEX: 62009CN0243
Language: mt
Date: 2009-07-03 00:00:00
Title: Kawża C-243/09: Talba għal deċiżjoni preliminari mressqa mill-Verwaltungsgericht Halle (il-Ġermanja) fit- 3 ta’ Lulju 2009 — Günter Fuß vs Stadt Halle (Saale)

26.9.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 233/4
            
         Talba għal deċiżjoni preliminari mressqa mill-Verwaltungsgericht Halle (il-Ġermanja) fit-3 ta’ Lulju 2009 — Günter Fuß vs Stadt Halle (Saale)
   (Kawża C-243/09)
   2009/C 233/06
   Lingwa tal-kawża: Il-Ġermaniż
   
      Qorti tar-rinviju
   
   Verwaltungsgericht Halle
   
      Partijiet fil-kawża prinċipali
   
   
      Rikorrent: Günter Fuß
   
      Konvenut: Stadt Halle (Saale)
   
      Domandi preliminari
   
   
               (1)
            
            
               Id-detriment [iktar ’il quddiem, “dannu”] imsemmi fl-Artikolu 22(1)(b) tad-Direttiva 2003/88/KE tal-Parlament Ewropew u tal-Kunsill, tal-4 ta’ Novembru 2003, li tikkonċerna ċerti aspetti tal-organizzazzjoni tal-ħin tax-xogħol, għandu jiġi interpretat b’mod oġġettiv jew suġġettiv?
            
         
               (2)
            
            
               Hemm dannu fis-sens tal-Artikolu 22(1)(b) tad-Direttiva 2003/88/KE tal-Parlament Ewropew u tal-Kunsill, tal-4 ta’ Novembru 2003, li tikkonċerna ċerti aspetti tal-organizzazzjoni tal-ħin tax-xogħol, meta uffiċjal ta’ dipartiment ta’ intervent, minħabba t-talba tiegħu sabiex iżomm il-ħin massimu tax-xogħol, jiġi ttrasferit kontra r-rieda tiegħu għal pożizzjoni oħra li essenzjalment tinvolvi xogħol klerikali?
            
         
               (3)
            
            
               Salarju inqas għandu jiġi kkunsidrat bħala dannu fis-sens tal-Artikolu 22(1)(b) tad-Direttiva 2003/88/KE tal-Parlament Ewropew u tal-Kunsill, tal-4 ta’ Novembru 2003, li tikkonċerna ċerti aspetti tal-organizzazzjoni tal-ħin tax-xogħol, meta t-trasferiment jirriżulta fi tnaqqis tas-sigħat ta’ xogħol diffiċli (iljieli, Ħdud u festi) u, għaldaqstant, tnaqqis fil-ħlas iktar għal kundizzjonijiet diffiċli ta’ xogħol li jikkorrispondi għal dawn is-sigħat ta’ xogħol?
            
         
               (4)
            
            
               Fil-każ ta’ risposta fl-affermativ għat-tieni domanda jew għat-tielet domanda, dannu li jirriżulta minn trasferiment jista’ jiġi kkumpensat permezz ta’ vantaġġi oħra marbuta ma’ pożizzjoni ġdida, bħal ħin tax-xogħol inqas jew iktar taħriġ?